คือหนูมีแผลจากการใส่รองเท้าคับนานๆแล้วเกิดแผลมีหนองไหล ผ่านมาได้ประมาณ3อาทิตย์ แผลเริ่มแห้งตึงและมีอาการช้าบริเวณเท้าและแขน จะมีโอกาสติดเชื้อไหมค่ะ
สวัสดีค่ะ แผลจากการกดทับจากการใส่รองเท้าคับๆนั้น อาจจะเป็นแผลเปิดตื้นๆ มีรอยแดง หรือมีรอยช้ำได้ ส่วนใหญ่แล้วมักจะค่อยๆดีขึ้นได้เอง เมื่อปรับเปลี่ยนพฤติกรรม คือเปลี่ยนรองเท้า ไม่ใส่รองเท้าที่คับ ส่วนจะหายเร็วช้า ขึ้นกับบุคคล และขนาดแผลว่ามีความใหญ่เล็กแค่ไหนค่ะส่วนใหญ่แผลในลักษณะนี้ จะไม่ค่อยมีการติดเชื้อรุนแรง ยกเว้นว่า มีโรคประจำตัวใดๆที่ทำให้แผลหายช้าได้เช่นโรคเบาหวาน หรือโรคภูมิคุ้มกันบกพร่องสังเกตอาการของแผลติดเชื้อ เช่น แผล ปวด บวม แดง ร้อนมากขึ้นเรื่อยๆ มีหนองไหลจากแผล มีไข้ร่วมด้วย หากมีอาการเหล่านี้ ให้รีบไปพบแพทย์ หากแผลแห้งและตึงไปแล้ว สังเกตดูลักษณะภายนอกของแผลว่าเริ่มค่อยๆมีผิวหนังปกติกลับมาหรือไม่ หากผิวหนังสีดำผิดปกติ หรือยังคงเห็นเนื้อเยื่อด้านในอยู่ ควรไปพบแพทย์เพื่อประเมินเพิ่มเติมเช่นกันเบื้องต้นใส่รองเท้าที่หลวมๆสบายๆ ไม่กดทับเอาไว้ก่อน กินยาแก้ปวดเพื่อบรรเทาอาการได้